Члан Централног комитета Савеза комуниста Југославије, била је од 1940. до 1969. године — бирана је на Петој земаљској конференцији (1940), Петом (1948), Шестом (1952), Седмом (1958) и Осмом конгресу СКЈ (1964). Члан Централног комитета Савеза комуниста Србије, била је од 1939. до 1968. године — у чланство Покрајинског комитета КПЈ за Србију кооптирана је 1939. (од ПК КПЈ за Србију маја 1945. формирана је КП Србије), а за члана Централног комитета бирана је на Првом (1945), Другом (1949), Трећем (1954), Четвртом (1959) и Петом конгресу СКС (1965). Од 1945. до 1949. била је председница Кадровске комисије при ЦК КП Србије, а извесно време и члан Извршног комитета ЦК СК Србије.